ai4bharat/Pralekha huggingface dataset:
نائب صدر جمہوریہ ہند کا سکریٹریٹ
کووڈ-19 وباء کے ذریعے درپیش چیلنجوں کو مواقع میں تبدیل کیجئے، نائب صدر جمہوریہ کی نوجوانوں کا مشورہ
ہمارے پاس ایسے انسانی وسائل ہیں، جو مستقبل کی دنیا وضع کرسکتے ہیں: نائب صدر جمہوریہ
نائب صدر جمہوریہ جناب نائیڈو نے اعادہ کیا کہ نوجوانوں کی مہارت اور تربیت ایک بہتر مستقبل کی کلید ہے
کووڈ سے ایک بار ظاہر ہوا ہے کہ دولت سے کہیں زیادہ اہم صحت ہے:نائب صدر جمہوریہ
نائب صدر جمہوریہ نے وجے واڑہ کے سورنہ بھارت ٹرسٹ میں زیر تربیت طلباء کو اسناد تقسیم کیں
نائب صدر جمہوریہ ہند جناب ایم ونکیا نائیڈو نے آج نوجوانوں کو مشورہ دیا کہ کووڈ-19وباء کے ذریعے درپیش چیلنجوں کو مواقع میں تبدیل کریں۔
وجے واڑہ میں سورنہ بھارت ٹرسٹ میں زیر تربیت طلباء کو تفویض اسناد کے بعد ناظرین سے خطاب کرتے ہوئے نائب صدر جمہوریہ نے اس بات پر زور دیا کہ حالانکہ اس وباء نے بہت سے شعبوں پر اثر ڈالا ہے، لیکن اس کے باعث بہت سے دیگر شعبوں میں نئی راہیں بھی کھلی ہیں۔
اس بات کو اُجاگر کرتے ہوئے کہ ملک کی مجموعی آبادی میں سے 65 فیصد سے زیادہ افراد 35 سال کی عمر سے کم کے ہیں، جناب نائیڈو اعادہ کیا کہ اگر ہم ان انسانی وسائل کو صحیح طور پر استعمال کرسکیں تو نوجوان اور خواتین ہماری قومی شرح نمو کو مستحکم کرنے میں کلیدی ساجھیدار بن سکتے ہیں۔ انہوں نے مزید کہا کہ ان وسیع تر انسانی وسائل کے ساتھ ہم مستقبل کی دنیا وضع کر سکتے ہیں۔اس سلسلے میں انہوں نے ریاست اور مرکزی سرکاروں کی اُن مختلف کاوشوں کی یاد دہانی کرائی، جو انہوں نے نوجوانوں کی مہارت کو بہتر کرنے کے لئے کی ہیں اور انہوں نے ان پروگراموں پر کام کی رفتار کو تیز کرنے کی ضرورت پر زور دیا۔اس بات پر زور دیتے ہوئے کہ مہارتیں ، 21ویں صدی کی ضروریات کے مطابق ہونی چاہئیں، نائب صدر جمہوریہ نے اس شعبے میں نجی شراکت داری کے لئے زور دیا۔
یہ واضح کرتے ہوئے کہ مجموعی گھریلو پیداوار کی شرح ہی ملک کی ترقی کے لئے واحد اشاریہ نہیں ہوتا، جناب نائیڈو نے کہا کہ عوام الناس کی تفویض اختیارات ہی اصل ترقی ہے۔انہوں نے اس بات پر بھی زور دیا کہ ہمیں سرمایہ کاری اور طویل مدتی فائدے کے ساتھ پالیسیوں کی تشکیل کرنی چاہئے نہ کہ ہم قلیل مدتی فوائد پر توجہ مرکوز کریں۔جاری وباء پر اظہار خیال کرتے ہوئے نائب صدر جمہوریہ نے کہا کہ صحت ، دولت سے کہیں زیادہ اہم ہے اور اس بات کو اس وباء نے ایک بار پھر ثابت کردیا ہے۔ اس بات کو واضح کرتے ہوئے دیگر ممالک کے مقابلے میں ہندوستان میں شرح اموات کم ہے۔ جناب نائیڈو نے لوگوں پر زور دیا کہ وہ ایک صحت مند طرز زندگی کو اپنائیں۔
زیرتربیت افراد کو اپنے کورس کی تکمیل پر تفویض اسناد کرتے ہوئے ، جناب نائیڈو نے ، لاک ڈاؤن کی مدت کے دوران آن لائن تعلیمی ٹولز کو استعمال کرنے کے لئے طلباء کی ستائش کی۔انہوں نے خواتین اور نوجوانوں کو، مہارت کی ترقی کے ذریعے بااختیار بنانے اور لاک ڈاؤن کی مدت کے دوران ضرورت مندوں کی مدد کرنے کےلئے سورنہ بھارت ٹرسٹ کی کوششوں کی ستائش بھی کی۔ اس تقریب میں وجے واڑہ کے سورنہ بھارت کے زیر تربیت افراد اور عملے نے شرکت کی۔
وزیراعظم کا دفتر
وزیر اعظم 4 اگست کو شریمد راج چندر مشن، دھرم پور کے مختلف پروجیکٹوں کا افتتاح کریں گے اور سنگ بنیاد رکھیں گے
وزیر اعظم ، دھرم پور میں ولساڈ ضلع کے شریمد راج چندر ہسپتال کا افتتاح کریں گے
وزیر اعظم شریمد راج چندر سینٹر آف ایکسی لینس فار ویمن اور شریمد راج چندر مویشی ہسپتال کا بھی سنگ بنیاد رکھیں گے
وزیر اعظم جناب نریندر مودی 4 اگست کو 4:30 بجے شام ویڈیو کانفرنسنگ کے ذریعے گجرات کے ولساڈ ضلع میں شریمد راج چندر مشن، دھرم پور کے مختلف پروجیکٹوں کا افتتاح کریں گے اور سنگ بنیاد رکھیں گے۔
وزیر اعظم، دھرم پور کے ولساڈ میں شریمد راج چندر اسپتال کا افتتاح کریں گے۔ پورے پروجیکٹ کی لاگت تقریباً 200 کروڑ روپے ہے۔ یہ 250 بستروں پر مشتمل ملٹی اسپیشلٹی ہسپتال ہے جس میں جدید طبی انفراسٹرکچر ہے جو خاص طور پر جنوبی گجرات کے علاقے کے لوگوں کو عالمی معیار کی تیسری طبی سہولیات فراہم کرے گا۔
وزیر اعظم شریمد راج چندر مویشی ہسپتال کا سنگ بنیاد بھی رکھیں گے۔ 150 بستروں پر مشتمل یہ ہسپتال تقریباً 70 کروڑ روپے کی لاگت سے تعمیر کیا جائے گا۔ یہ اعلی درجے کی سہولیات اور جانوروں کے ڈاکٹروں اور ذیلی عملے کی ایک وقف شدہ ٹیم سے لیس ہوگا۔ ہسپتال جانوروں کی دیکھ بھال اور دیکھ بھال کے لیے روایتی ادویات کے ساتھ ساتھ جامع طبی دیکھ بھال فراہم کرے گا۔
وزیر اعظم اس موقع پر شریمد راج چندر سنٹر آف ایکسیلنس فار ویمن کا سنگ بنیاد بھی رکھیں گے۔ اس کی تعمیر پر تخمینہ لاگت 40 کروڑ روپے ہوگی۔ اس میں تفریح کے لیے سہولیات، سیلف ڈیولپمنٹ سیشنز کے لیے کلاس رومز، آرام کی جگہیں ہوں گے۔ یہ 700 سے زیادہ قبائلی خواتین کو روزگار فراہم کرے گا اور بعد میں ہزاروں دیگر کو روزی روٹی فراہم کرے گا۔
صحت اور خاندانی بہبود کی وزارت
آنریبل سپریم کورٹ کے حکم کی تعمیل کرتے ہوئے، مرکز کی ٹیمیں کووڈ-19 سے متعلق معاوضہ کے لیے کیے گئے دعووں کی بے ترتیب جانچ کے لیے مہاراشٹر، گجرات، آندھرا پردیش اور کیرالہ کے لیے روانہ
ڈیزاسٹر مینجمنٹ قانون 2005 کے سیکشن 52 کے مطابق، اگر کوئی معاوضہ حاصل کرنے کے لیے جھوٹا دعویٰ کرتا ہے اور / یا فرضی سرٹیفکیٹ جمع کرتا ہے، تو وہ سزا کے لائق ہوگا
مرکزی حکومت نے کووڈ-19 سے متعلق معاوضہ حاصل کرنے کی خاطر کیے گئے 5 فیصد دعووں کی بے ترتیب جانچ کے لیے مرکز کی ٹیموں کو مہاراشٹر، کیرالہ، گجرات اور آندھرا پردیش روانہ کیا ہے، جو ان ریاستوں میں ایسے دعووں کی جانچ کریں گی۔
یہ قدم آنریبل سپریم کورٹ کے ذریعے 24 مارچ، 2022 کو 2021 کے رِٹ پٹیشن  نمبر 539 کی 2021 کی متفرق درخواست نمبر 1805 کے تعلق سے دیے گئے حکم نامہ کی تعمیل میں اٹھایا گیا ہے۔
مہاراشٹر جانے والی تین رکنی ٹیم کی قیادت این سی ڈی سی کے پرنسپل صلاح کار، ڈاکٹر سنیل گپتا کریں گے۔ ایم او ایچ ایف ڈبلیو، کالی کٹ کے مشیر ڈاکٹر پی روندرم کیرالہ جانے والی ٹیم کی قیادت کریں گے، جب کہ این سی ڈی سی کے پرنسپل ایڈوائزر، ڈاکٹر ایس وینکٹیش گجرات جانے والی ٹیم کی قیادت کر رہے ہیں۔ آندھرا پردیش جانے والی تین رکنی ٹیم کی قیادت این سی ڈی سی کے ڈائرکٹر، ڈاکٹر ایس کے سنگھ کریں گے۔
|
|
نمبر شمار
|
|
ریاست
|
|
رکن 1
|
|
رکن 2
|
|
رکن 3
|
|
1
|
|
مہاراشٹر
|
|
ڈاکٹر سنیل گپتا
پرنسپل صلاح کار، این سی ڈی سی
|
|
ڈاکٹر انوبھو شریواستو
جوائنٹ ڈائرکٹر، این سی ڈی سی
|
|
جناب منوج کمار ورما
یو ایس، سی جی ایچ ایس
|
|
2
|
|
کیرالہ
|
|
ڈاکٹر پی روندرن
مشیر، ایم او ایچ ایف ڈبلیو، کالی کٹ
|
|
ڈاکٹر سنکیت کلکرنی
جوائنٹ ڈائرکٹر، این سی ڈی سی
|
|
جناب راجندر کمار
انڈر سکریٹری، آر ایس بی وائی ڈویژن
|
|
3
|
|
گجرات
|
|
ڈاکٹر ایس وینکٹیش
پرنسپل ایڈوائزر، این سی ڈی سی
|
|
ڈاکٹر سمی
جوائنٹ ڈائرکٹر، این سی ڈی سی
|
|
جناب راج کمار،
ہاسپیٹل 2/ این ای ڈویژن
|
|
4
|
|
آندھرا پردیش
|
|
ڈاکٹر ایس کے سنگھ
ڈائرکٹر، این سی ڈی سی
|
|
ڈاکٹر ہمانشو چوہان
جوائنٹ ڈائرکٹر، این سی ڈی سی
|
|
جناب پریم نارائن،
یو ایس، ڈبلیو پی جی ڈویژن
یہ ٹیمیں آنریبل سپریم کورٹ کی ہدایات اور این ڈی ایم اے کے ذریعے جاری کے گئے رہنما خطوط کے مطابق ادا کیے جانے والے معاوضے کے نفاذ کی موقع پر جا کر جانچ کریں گے۔ یہ لوگ معاوضہ کی امداد حاصل کرنے کے لیے بھری درخواستوں میں سے 5 فیصد دعووں کی جانچ کریں گے۔ اس کے یہ علاوہ یہ ٹیمیں اس بات کی بھی جانچ کریں گی کہ معاوضہ کی رقم ادا کرنے میں صحیح طریقے کا استعمال ہوا ہے یا نہیں، ضلعی حکام کے ذریعے اس مقصد کے لیے جمع کرائے گئے کاغذات/تصدیق کو منظور یا ردّ کیے جانے کے معاملوں کی تفصیلات کا بھی جائزہ لیں گی۔
آنریبل سپریم کورٹ کے ذریعے 24 مارچ، 2022 کو دیے گئے آرڈر کی روشنی میں، اس بات پر زور دیا گیا ہے کہ جن لوگوں نے معاوضہ کی رقم حاصل کرنے کے لیے جھوٹے دعوے کیے ہیں اور / یا فرضی سرٹیفکیٹ جمع کرائے ہیں، وہ ڈیزاسٹر مینجمنٹ قانون، 2005 کے سیکشن 52 کے تحت سزا پانے کے لائق ہوں گے۔
آنریبل سپریم کورٹ کے ذریعے 24 مارچ، 2022 کو دیے گئے اپنے آرڈر میں موجود ہدایت کے مطابق، ریاستی حکومتیں معاوضے کے دعوے کی درخواستوں کی جانچ کرنے میں ان ٹیموں کی مدد کریں گی اور متعلقہ دعووں کی تمام ضروری تفصیلات جمع کرائیں گی جو ٹیموں کے ذریعے دیکھی جا رہی ہیں۔ پھر یہ ٹیمیں ان کی جانچ کرنے کے بعد انہیں وزارت صحت اور خاندانی فلاح و بہبود کو رپورٹ جمع کرائیں گی۔ یہ رپورٹ اس کے بعد آنریبل سپریم کورٹ میں جمع کرائی جائے گی۔
وزارت اطلاعات ونشریات
جنگلی حیات پر فلم سازی کرنا ایک کیرئیر نہیں بلکہ عزم ہے قومی ایوارڈ یافتہ فلم ساز صوبیہ نلّا متّھو
’جنگلی حیات پر فلم سازی کے شعبے میں آنے والے زیادہ تر نوجوانوں میں عزم کا فقدان ہے ‘
جنگلی حیات پر فلم سازی کرنا ایک کیرئیر نہیں بلکہ عزم ہے جسے ہر کوئی پورا نہیں کر سکتا،یہ بات جنگلی حیات پر فلم سازی کرنے والے پانچ مرتبہ قومی ایوارڈ حاصل کرنے والے صوبیہ نلّا متھّو نے کہی ہے۔ انہوں نے مزید کہا کہ وہ ہر کسی کی جنگلی حیات پر فلم سازی کرنے کی حوصلہ افزائی نہیں کریں گے۔ صوبیہ نلّا متھّو 17ویں ممبئی انٹرنیشنل فلم فیسٹیول کے سلسلے میں منعقدماسٹر کلاس میں گفتگو کر رہے تھے۔
جنگلی حیات کی فلم سازی کے چیلنجز کی تفصیلات بتاتے ہوئے انہوں نے کہا کہ مشکل حصہ دلچسپ کہانی حاصل کرنا اور اسے بین الاقوامی چینلوں تک پہنچانا ہے۔ بین الاقوامی چینلوں سے کمیشن شدہ پروجیکٹس حاصل کرنا نہایت مشکل ہے۔اس کی ایک وجہ یہ ہے کہ میرے زیادہ تر پراجیکٹس میں میری اپنی مالی مدد شامل ہے۔انہوں نے کہا کہ اس کے بعد شوٹنگ کی اجازت حاصل کرنا، جانوروں کی فلاح و بہبود کے بورڈ سے کلیئرنس حاصل کرنا اور شوٹنگ کے لیے کرایہ پر اچھے معیار کا سامان حاصل کرنے جیسے چیلنجز درپیش ہوتےہیں۔
جنگلی حیات پر فلم سازی کے مالیاتی پہلوؤں کا سرسری ذکر کرتے ہوئے جناب صوبیہ نلّا متھّو نے کہا کہ اگرچہ وہ اپنی زیادہ تر فلموں سے لگائے گئے پیسے کو واپس حاصل کرنے میں کامیاب رہےہیں،لیکن اس کی کوئی گارنٹی نہیں ہے۔ انہوں نے مزیدکہا کہ جنگلی حیات پر ایک دستاویزی فلم بنانا بہت بڑا جوا ہے۔
اپنی ایوارڈ یافتہ دستاویزی فلم ’دی ورلڈز موسٹ فیمس ٹائیگر‘ کےتخلیقی عمل کو یاد کرتے ہوئے انہوں نے کہا کہ پروڈکشن کے لیے ایک کیمرے کا استعمال کرتے ہوئے 250 گھنٹے کی فوٹیج حاصل کی گئی ہے۔ ایک ترتیب حاصل کرنے، اسے منسلک کرنے اور اسے ایک کہانی کی شکل دینے کا تمام تر نظریہ ایک بڑا چیلنج ہے۔ فلم میں استعمال ہونے والے 90 فیصدساؤنڈ ٹریک کو پوسٹ پروڈکشن کے دوران شامل کیا گیا اور شوٹ کے دوران 10 فیصد وائلڈ لائف ٹریک ریکارڈ کیا گیا۔
جناب صوبیہ نلّا متھّونے ان نوجوانوں پر تنقید کی جن میں سے زیادہ ترڈی ایس ایل آر کیمرے رکھنے والے نوجوان جنگل میں جانا چاہتے ہیں، آٹو موڈ میں کچھ شوٹ کرنا چاہتے ہیں اور چھ ماہ میں ہی پیسہ کمانا چاہتے ہیں جو کہ ممکن نہیں ہے، اگر کوئی موزوں کہانی نہیں ہے،تو کوئی بھی اسے خریدنے میں دلچسپی نہیں دکھائے گا،اس میں عزم اورانہماک زیادہ ضروری ہے۔انہوں نے مزید کہا کہ بدقسمتی سے ہمارے نوجوانوں میں اس قسم کےعزم کا فقدان پایا جاتاہے۔
دستاویزی فلم کے لئےرائل بنگال ٹائیگر کو اپنے موضوع کے طور پرمنتخب کرنے کی وجہ بیان کرتے ہوئے جناب صوبیہ نے کہا کہ کیونکہ ٹائیگر ایک کرشماتی جانور ہے، اس لیے یہ کہانی فروخت ہوگی اور اس کے بنانے میں لگائی گئی بھاری رقم کو بھی واپس حاصل کرنے میں مدد ملے گی۔لیکن میں نے ان دوسرے جانوروں پر بھی ایوارڈ یافتہ دستاویزی فلمیں بنائی ہیں جنہیں زیادہ تر لوگ نہیں جانتے۔ انہوں نے ٹائیگر پر فل لینتھ فیچر فلم بنانے کے اپنے منصوبے کو بھی اجاگرکیا۔ صوبیہ کی دستاویزی فلم ’دی ورلڈز موسٹ فیمس ٹائیگر‘ بھی ماسٹر کلاس کے دوران دکھائی گئی۔
وزیراعظم کا دفتر
وزیراعظم نے مہاراشٹر میں اسپتال میں ہوئی آگ زنی میں اپنی زندگی کھونے والوں کے ورثا کے لئے پی ایم این آر ایف سے دو لاکھ روپئے فی کس مالی امداد منظور کی
نئی دہلی11 جنوری :
وزیراعظم جناب نریندر مودی نے مہاراشٹر کے بھاندرا کے ایک اسپتال میں ہوئی بھیانک آتشزدگی میں مرنے والوں کے قریبی ورثا کے لئے وزیراعظم قومی امدادی فنڈ سے دو لاکھ روپئے فی کس مالی امداد کو منظوری دی ۔ شدید زخمی ہونے والوں کے لئے انہوں نے 50000 روپئے کی مالی امداد کا اعلان کیا۔
وزارت اطلاعات ونشریات
بچوں کوالزام نہ دیں، سماج کو بچوں کی ترقی کے لئے ذمہ داری لینی چاہئے: جادو کے ڈائریکٹر
نئی دہلی ،20جنوری: ‘‘ ہربچہ اور طالب علم ایک بوتل کی طرح ہوتا ہے جس کی مختلف شکل و صورت ہوتی ہے اور اس پر الگ الگ ڈھکن لگے ہوتے ہیں۔ جب وہ آخر میں سیکھ نہیں پاتے ہیں تو انہیں مورد الزام نہیں ٹھہرانا چاہئے بلکہ ان اساتذہ اور سماج کو ذمہ دار ٹھہرانا چاہئے جو ڈھکن کھول کر بوتل کے اندر کچھ ڈالنے میں ناکام رہے’’۔ یہ پیغام ہندوستان کے 51 ویں بین الاقوامی فلم فیسٹول میں ہندوستانی پینورما کی غیر فیچرفلم ‘جادو’ کے ڈائریکٹر شورویرتیاگی نے دیا۔وہ آج گوا کے پنجی میں 20 جنوری 2021 کو ایک پریس کانفرنس سے خطاب کررہے تھے۔
جادو ایک کثیر سطحی فلم ہے جو بچوں کی دنیا، ان کے جذبات اور سوچ کو پیش کرتی ہے۔ اس میں دکھایا گیاہے کہ کس طرح سے دو لڑکیاں تیویشا اور بھکتی جو ایک دوسرے سے کافی دور رہتی ہیں ، آپس میں سہیلی بن جاتی ہیں جب کلاس سے نکال دیئے جانے کے بعد انہیں ایک جیسی صورتحال کا سامنا کرنا پڑتاہے۔
ڈائریکٹر کے مطابق بچوں کی نشوونما اور ان کی ذہن سازی میں سماج و الدین اور اساتذہ سے زیادہ بڑا رول ادا کرتا ہے۔‘‘ تعلیم اور سیکھنے کے ساتھ ساتھ ایسی بہت سی چیزیں ہیں جنہیں بچوں میں پیدا کرنے کی ضرورت ہے۔ بچوں کی نشوونما کی ذمہ داری والدین یا اساتذہ تک محدود نہیں ہے۔وسیع معنوں میں یہ ذمہ داری پوری طرح سے سماج کی ہے ۔لیکن اس کے ساتھ ہی یہ بھی سچ ہے کہ و الدین بچوں کے پہلے اساتذہ ہوتے ہیں۔ ان کے اندر بچوں کی داخلی دنیا کو سمجھنے کی صلاحیت ہونی چاہئے۔ بچوں کو سمجھانے کے لئے ، جو کچھ ہم انہیں ذہن نشین کرانے کی کوشش کررہے ہیں ، ہمیں پہلے ان کی سطح تک جانے اور ان کے دلو ں کی گہرائیوں تک پہنچنے کی ضرورت ہے۔ اس کے لئے ہمیں ان کی زبان سمجھنے کی ضرورت ہے’’۔
بچوں کے لئے تھیٹر اور ایکٹنگ کی ورکشاپ کا اہتمام کرنے والے ڈائریکٹر نے کہاکہ ،یہیں پر دادا، دادی کا رول اہم ہوجاتا ہے۔‘‘ ایک کہاوت ہے کہ جب ایک ضعیف شخص کی موت ہوتی ہے تو ہزار کتابوں کی ایک لائبریری جل جاتی ہے۔بچے کی ذہن سازی میں بے انتہا عقلمندی کے ساتھ دادا، دادی کا اہم رول ہوتا ہے۔ ہمیں جڑوں کو واپس جانا ہے اور نسلوں کے درمیان فرق کو دور کرنا ہے۔ جب پرانی اور نئی نسلوں کے درمیان رابطہ ہوتا ہے تو اچھی قدریں خود بخود نکل کر سامنے آتی ہیں۔
تیاگی اس بات کے لئے شکر گزار ہے کہ یہ فیسٹول کووڈ۔19 کے دوران بھی منعقد کیا گیا ہے۔ ‘‘ ہم فلمیں بناتے ہیں ، جب تک فلم ناظرین تک نہ پہنچے سائیکل مکمل نہیں ہوتی ہے۔ میں افی اور ڈی ایف ایف کی کوششوں کا شکریہ ادا کرنا چاہوں گا جس نے وبا کے دوران بھی فلم فیسٹول کا اہتمام کرکے یہ سائیکل مکمل کی’’۔
جادو کے بارے میں
تیویشا اور بھکتی ایک دور دراز گاؤں کے اسکول میں تعلیم حاصل کرتی ہیں۔ ہر روز کسی نہ کسی وجہ سے انہیں سزا ملتی ہے اور انہیں کلاس سے باہر نکال دیا جاتا ہے۔ تیویشا جو چھوٹی ہے زندہ دل اور توانائی سے لبریز ہے جبکہ بھکتی جو بڑی ہے، اداس رہنے والی اور شرمیلی ہے۔اپنی الگ الگ فطرت کے باوجود ان کے درمیان رفتہ رفتہ دوستی ہوگئی ۔ اسکول کے باہر بھکتی جنگل کے اندر کہیں ایک ا لگ تھلگ مقام پر جاتی ہے، جلد ہی تیویشا بھی اس کے ساتھ آجاتی ہےاور دونوں صبر وتحمل کے ساتھ کوئی جادوئی چیز ہونے کا انتظار کرتی ہیں۔
بجلی کی وزارت
این ٹی پی سی نے مالی سال 2023 میں قابل تجدید توانائی کے زمرے میں ایک گیگاواٹ سالانہ صلاحیت کے نشان کو عبور کرلیا ہے
این ٹی پی سی لمٹیڈ ملک میں سب سے زیادہ بجلی پیدا کرنے والی کمپنی ہے ،جس نے مجموعی طورپر این ٹی پی سی کی 9.41 فیصد تک غیر فوسل صلاحیت کے مقابلے مالی سال 2023 میں 1074.59 میگاواٹ قابل تجدید توانائی صلاحیت کو شامل کرکے قابل تجدید توانائی  کے زمرے میں ایک گیگاواٹ سالانہ صلاحیت کے نشان کو عبور کرلیا ہے۔
راجستھان کے جیسلمیر میں 150 میگاواٹ اور 90 میگاواٹ کی مکمل صلاحیتوں کی کامیاب کمیشننگ کے ساتھ ڈیویکوٹ سولر پی وی پروجیکٹ کو 13 دسمبر 2022 کو تجارتی کام کاج کے لئے شرو ع کیا گیا ہے ۔
اس کے ساتھ ہی این ٹی پی سی کی منفرد تنصیبی اور تجارتی صلاحیت 58041.27 میگاواٹ ہوگئی ہے جبکہ این ٹی پی سی کا گروپ تنصیبی اورتجارتی صلاحیت 70656.27 میگاواٹ ہوگئی ہے۔
نائب صدر جمہوریہ ہند کا سکریٹریٹ
بھارت –فرانس کلیدی ساجھیداری بھارت کی خارجہ پالیسی کا اہم ستون ہے: نائب صدر جمہوریہ
آب وہوا میں تبدیلی: بھارت مقررہ وقت سے کافی پہلے پیرس معاہدے کا نشانہ حاصل کرنے کے لئے عہد بستہ
نئی دہلی،09؍ ستمبر، نائب صدر جمہوریہ ہند جناب وینکیا نائیڈو نے بھارت- فرانس کلیدی ساجھیداری کو بھارت کا خارجہ پالیسی کا اہم ستون قرار دیتے ہوئے کہا کہ بھارت اور فرانس امن اور استحکام کےنقیب کے طور پر کام کرسکتے ہیں۔
فرانس کی پارلیمنٹ کی صدر اور سینیٹ کی اقتصادی امور کی قائمہ کمیٹی کی صدر محترمہ سوفی پریماس کی قیادت میں روس کے ایک پارلیمانی وفد کے ساتھ آج نئی دہلی میں گفتگو کرتے ہوئے جناب نائیڈو نے دنیا میں امن اور ہم آہنگی کو فروغ دینے کے لئے بھارت اور فرانس کے درمیان قریبی تعاون پر زور دیا۔
نائب صدر جمہوریہ نے کہا کہ بھارت اپنے پڑوسی سمیت تمام ملکوں کے ساتھ ہمیشہ پر امن بقائے باہم میں یقین رکھتا ہے۔ انہوں نے کہا کہ ہم نہیں چاہتے کہ کوئی ملک ہمارے اندرونی امور میں مداخلت کرے اور ہم بھی دوسرے ملکوں کے اندورنی معاملات میں مداخلت نہیں کرتے۔
نائب صدر جمہوریہ نے اس بات کا ذکر کرتے ہوئے کہ بھارت دفاعی تعاون ، سمندری سکیورٹی ، انسداد دہشت گردی ، خلائی تعاون ، اقتصادی ساجھیداری اور دیگر شعبوں میں فرانس کے ساتھ تعاون کو اہمیت دیتا ہے ،اس بات پر زور دیا کہ دونوں ملکوں کے درمیان قریبی تعلقات کو فروغ دینے کے لئے بھارت – فرانس پارلیمانی دوستی گروپ قائم کیا جائے۔ انہوں نے اسمارٹ سٹی پہل کے تحت بھارت کے ساتھ ساجھیداری کے فرانس کے فیصلے پر خوشی کا اظہار کیا۔ انہوں نے مزید کہا کہ بھارت کی ترقی کے لئے شہری تجدید اورصاف توانائی میں زبردست سرمایہ کاری کی ضرورت ہے۔
دونوں ملکوں کے درمیان زیادہ تجارت ، ٹیکنالوجی اور سرمایہ کی آمد پر زور دیتے ہوئے جناب نائیڈو نے کہا کہ باہمی تجارت کو 2022 تک 15 ارب یورو تک پہنچانے کے لئے اس میں زبردست تیزی لانے کی ضرورت ہے۔
اس بات کا ذکر کرتے ہوئے کہ آب وہوا میں تبدیلی بھارتی حکومت کے عقیدے کا معاملہ ہے، نائب صدر جمہوریہ نے پیرس معاہدے میں بھارت کے عہد کا اعادہ کیا اور کہا کہ بھارت مقررہ اہداف کو وقت سے کافی پہلے حاصل کرنے کی راہ پرگامزن ہے۔ انہوں نے اس سلسلے میں ، اور خاص طور پر ون پلانٹ سمٹ  کے انعقاد کے لئے فرانس کی ستائش کی۔
جناب نائیڈو نے نومبر 2018 میں پہلی جنگ عظیم کی صد سالہ تقریب کے دوران اپنے فرانس کے دورے کو یاد کیا جس میں انہوں نے اس جنگ عظیم میں شہید ہونے والے 9 ہزار سے زیادہ ہندوستانیوں کی یاد میں ولرس گوئیس لین میں پہلی بھارتی جنگی یادگار کا افتتاح کیا تھا۔
بھارت اور فرانس کے درمیان اسرو اور سی این ای ایس کے ذریعے طویل مدتی اور کثیر جہتی خلائی تعاون کا حوالہ دیتے ہوئے انہوں نے کہا کہ ہم اس تعاون کو مزید آگے لے جانے کے لئے عہد بستہ ہیں۔
۔۔۔۔۔۔۔۔۔۔۔۔۔۔۔۔۔
U-4088
(Visitor Counter : 46
وزیراعظم کا دفتر
وزیر اعظم نے تلنگانہ ریاست کے یوم تاسیس کے موقع پر ریاست کے عوام کو مبارکباددی
وزیر اعظم جناب نریندر مودی نے تلنگانہ ریاست کے قیام کے دن کے موقع پر تلنگانہ کے عوام کو مبارکباد دی ہے۔
ایک ٹوئٹ میں وزیر اعظم نے کہا؛
’’تلنگانہ کے یوم تاسیس کے موقع پر میری اس شاندار ریاست کے عوام کو دلی مبارکباد۔اس کے عوام کی ہنرمندی اور اس کی مالا مال ثقافت کی وسیع پیمانے پر تعریف کی جاتی ہے۔ میں تلنگانہ کی خوشحالی اور فلاح و بہبود کے لئے دعا گوں ہوں۔‘‘
مواصلات اور اطلاعاتی ٹیکنالوجی کی وزارت
ڈاک خانوں کی جدید کاری
محکمہ ڈاک انفارمیشن ٹکنالوجی ماڈرنائزیشن پروجیکٹ 2.0 کو حکومت نے آٹھ سال کی مدت کے لیے 5785 کروڑ روپے کے اخراجات کے ساتھ منظوری دی ہے۔
انفارمیشن ٹیکنالوجی ماڈرنائزیشن پروجیکٹ 2.0 ایپلی کیشنز، ذہین پلیٹ فارمز اور باہم منسلک ایکو سسٹم کو مربوط کرتا ہے تاکہ متعدد ڈیلیوری چینلوں کے ذریعے متعلقہ اسٹیک ہولڈروں کو ڈاک اور مالیاتی خدمات کا جامع، مربوط سنگل ونڈو ویو فراہم کیا جاسکے۔
یہ معلومات مواصلات کے وزیر مملکت جناب دیوسنگھ چوہان نے آج راجیہ سبھا میں ایک سوال کے تحریری جواب میں فراہم کیں ۔
کامرس اور صنعت کی وزارتہ
تجارتی تدارک کے ڈائریکٹوریٹ جنرل نے چھٹا یوم تخلیق منایا
ڈائریکٹوریٹ جنرل آف ٹریڈ ریمیڈیز  نے آج اپنا چھٹا یوم تخلیق منایا جس میں ایم ایس ایم ایز کے لیے ’تجارتی تدارک‘ پر ایک رابطہ کاری پروگرام کا اہتمام کیا گیا۔ اس تقریب میں سکریٹری، ایم ایس ایم ای، جناب بی بی سوائن بطور مہمان خصوصی شریک ہوئے۔
جناب سوائن نے ایم ایس ایم ایز کے لیے محکمہ کو مزید قابل رسائی بنانے کے لیے ڈی جی ٹی آر کی کوششوں کی تعریف کی۔ ڈی جی، ڈی جی ٹی آر، جناب اننت سوروپ نے ڈی جی ٹی آر کا اور حالیہ اقدامات جو اس نے ایم ایس ایم ایز کے لیے درخواست کے فارمیٹس اور طریقہ کار کو آسان بنا کر تجارتی تدارک کی تحقیقات کو مزید قابل رسائی بنانے کے لیے اٹھائے ہیں، کا ایک جائزہ فراہم کیا ۔تجارت اور سرمایہ کاری کے قانون کے مرکز کے سربراہ، پروفیسر جیمز نیڈمپارا نے نئے قائم کردہ تجارتی تدارک کے مشاورتی سیل کو متعارف کرایا جس کا مقصد ایم ایس ایم ای کو ڈی جی ٹی آر کے پاس درخواستیں دائر کرنے کے لیے مفت مشاورت اور رہنمائی فراہم کرنا ہے۔
250 سے زائد شرکاء بشمول ایم ایس ایم ایز ، مختلف ایسوسی ایشنز اور تجارتی تدارک کے پریکٹیشنرز نے شرکت کی اور برآمد کنندہ ممالک کے غیر منصفانہ تجارتی طریقوں کی وجہ سے انہیں درپیش مسائل کے بارے میں اپنی تشویش کا اظہار کیا۔
صنعتوں نے اپنے تجربات کا اشتراک کیا کہ کس طرح ڈی جی ٹی آر نے ان کی ترقی میں تعاون پیش کیا ہے اور غیر منصفانہ تجارتی طریقوں کے خلاف ایک برابری کا میدان فراہم کیا ہے۔ کچھ صنعتوں نے انہیں درپیش بعض مسائل پر بھی روشنی ڈالی جن کو حل کرنے کی ضرورت ہے اور آگے بڑھنے کے لیے تجاویز بھی پیش کیں۔
ڈی جی ٹی آر کی کوششیں ہندوستانی صنعت کو تحفظ فراہم کرنے میں اہم کردار ادا کرتی ہیں - جس نے مینوفیکچرنگ سیکٹر میں سرمایہ کاری کے بہاؤ اور روزگار پیدا کرنے میں تعاون کرکے ہندوستانی معیشت پر براہ راست اثر ڈالا ہے۔
ڈی جی ٹی آر کو سال 2018 میں بنایا گیا تھا۔ ڈی جی ٹی آر سے پہلے، ڈائریکٹوریٹ جنرل آف اینٹی ڈمپنگ اینڈ الائیڈ ڈیوٹیز  اور ڈی جی سیف گارڈز غیر منصفانہ تجارتی طریقوں جیسے اینٹی ڈمپنگ اور جوابی کارروائی کی ڈیوٹیوں کے خلاف تجارتی تدارک کی تحقیقات کے انتظام اور حفاظتی اقدامات کے ذمہ دار تھے۔ 1995 سے، ہندوستان نے 1100 سے زیادہ تجارتی تدارک کی تحقیقات شروع کی ہیں۔ ڈی جی ٹی آر ہندوستانی برآمد کنندگان کی ہندوستان کے خلاف ڈبلیو ٹی او کے دیگر ممبران کے ذریعہ کی گئی تجارتی تدارک کی تحقیقات میں منصفانہ نتیجہ حاصل کرنے میں بھی مدد کرتا ہے۔
امور صارفین، خوراک اور عوامی تقسیم کی وزارت
مرکزی پول کے تحت ، غذائی اناج کا وافرذخیرہ موجود ہے :مرکز
یکم جنوری ،2023 تک 159لاکھ میٹرک ٹن گیہوں دستیاب ہوجائے گا ،جوکہ 138لاکھ میٹرک ٹن کے اضافی ذخائرکے معمول کی ضروریات سے کہیں زیادہ ہے
12دسمبر2022تک مرکزی پول میں 182لاکھ میٹرک ٹن گیہوں دستیاب ہے
حکومت ہند کے پاس مرکزی پول کے تحت غذائی اناج کا وافرذخیرہ موجود ہے ۔ یہ ذخیرہ این ایف ایس اے اوراس کی دیگرفلاحی اسکیموں کے ساتھ ساتھ پی ایم جی کے اے وائی کے لئے اضافی طورپر مختص کرنے کی ضروریات پوری کرنے کے لئے محفوظ کیاگیاہے ۔ یکم جنوری 2023تک تقریبا 159لاکھ میٹرک ٹن گیہوں دستیاب ہو جائےگا،جو کہ یکم جنوری کے 138لاکھ میٹرک ٹن غذائی اناج کے ذخیرے کے معمول سے کہیں زیادہ ہے ۔
12دسمبر 2022تک مرکزی پول میں تقریبا 182لاکھ میٹرک گیہوں دستیاب ہے ۔
حکومت ہند گیہوں کی قیمت سے متعلق منظرنامے سے بخوبی واقف ہے اور وہ دیگر اشیاء کے ساتھ ہفتہ واربنیاد پر اس کی قیمتوں پرباضابطہ طورپر نظررکھ رہی ہے اور جب بھی ضروری ہو اصلاحی اقدامات کرتی ہے ۔ حکومت ہند نے قیمتوں میں کسی بھی قسم کے مزید اضافے سے نمٹنے کی غرض سے پیش بندی کے اقدامات کئے ہیں اور 13مئی 2022سے برآمدات کے سلسلے میں ضابطے نافذ کئے ہیں ۔ اس کے علاوہ این ایف ایس اے کے ساتھ ساتھ پی ایم جی کے اے وائی کے تحت اناج مختص کرنے کے بارے میں بھی ، چاول کے حق میں نظرثانی کی گئی ہے تاکہ مرکزی پول میں گیہوں کا خاطرخواہ مقدارمیں ذخیرہ موجود رہے اورفلاحی اسکیموں کی ضروریات کو پوراکیاجاسکے ۔
حکومت ہند نے اس سال گیہوں کی فصل کی کم از کم امدادی قیمت ایم ایس پی میں اضافہ کرکے 2125روپے فی کوئنٹل کردیاہے ، جبکہ گذشتہ سال آرایم ایس 23-2022کے لئے کم از کم امداد ی قیمت 2015روپے فی کوئنٹل تھی ۔ اس طرح کم از کم امدادی قیمت میں 110روپے فی کوئنٹل کااضافہ کیاگیاہے ۔ اچھے موسمی حالات کے پیش نظراس بات کا امکان ہے اگلے سیزن کے دوران گیہوں کی پیداوار اورسرکاری خریدمعمول کے مطابق رہے گی ۔اگلے سیزن کے لئے گیہوں کی سرکاری خریداپریل 2023سے شروع ہوگی اور ابتدائی جائزے کے مطابق گذشتہ برس کے مقابلے اس سال گیہوں کی فصل کی بوائی میں خاطرخواہ اضافہ ہواہے ۔
حکومت ہند نے اس بات کویقینی بنایاہے مرکزی پول میں غذائی اناج کا وافرذخیرہ موجود ہے تاکہ پورے ملک میں سبھی فلاحی اسکیموں کی ضروریات پوری کی جاسکیں اور غذائی اناج کی قیمتیں بھی قابومیں رہیں ۔
گذشتہ سیزن کے دوران ، گیہوں کی کم پیداوار ہونے اور کسانوں کی جانب سے کھلی منڈی میں کم از کم امدادی قیمت کے مقابلے زیادہ قیمت پراپنی فصل فروخت کرنے کی وجہ سے گیہوں کی سرکاری خرید کم رہی ۔ اس کے باوجود مرکزی پول میں اب بھی خاطرخواہ مقدارمیں گیہوں کاذخیرہ موجود ہے ۔ جس سے کہ گیہوں کی اگلی فصل آنے تک ملک کی ضروریات کو پوراکیاجاسکے ۔
وزارت دفاع
آئی این ایس کرپان، ویتنام کے لیے روانہ
آئی این ایس کرپان کو ویتنام پہنچنے کے بعد ویتنام کی عوامی بحریہ کے حوالے کیا جائے گا
ویتنام کے وزیر دفاع جنرل فان وان گیانگ کے 17 سے 19 جون 2023 تک ہندوستان کے حالیہ دورے کے دوران، محترم رکشا منتری نے ویتنام کو اِن سروس میزائل کورویٹ آئی این ایس کرپان تحفے میں دینے کا اعلان کیا تھا۔ اسی کو انجام دینے کے لیے، آئی این ایس کرپان آج وشاکھاپٹنم سے ہندوستان سے ویتنام کے اپنے آخری سفر پر روانہ ہوا ہے۔
آئی این ایس کرپان دیسی ساختہ تیسرا کھوکری کلاس میزائل کورویٹ ہے، جو فی الحال ہندوستانی بحریہ میں سرگرم عمل ہے۔ یہ جہاز ہتھیاروں اور سینسروں سے لیس ہے اور اس نے مختلف آپریشنل اور انسانی امداد کے کاموں میں حصہ لیا ہے۔ ہندوستان سے ویتنام تک کے اپنے آخری سفر کے ایک حصے کے طور پر، آئی این ایس کرپان آج وشاکھاپٹنم سے روانہ ہوا اور ویتنام پہنچنے کے بعد اسے ویتنام کی عوامی بحریہ کے حوالے کر دیا جائے گا۔ مشرقی بحریہ کی کمان کے افسروں اور اہلکاروں نے وائس ایڈمرل سنجے واتسائن، چیف آف اسٹاف کی قیادت میں، نیول ڈاکیارڈ، وشاکھاپٹنم میں ایک رسمی تقریب کے دوران جہاز کو الوداع کیا۔
ہندوستان اور ویتنام کے درمیان تاریخی روابط ہیں اور موجودہ تعلقات مضبوط، کثیر جہتی اور ثقافتی اور اقتصادی ستونوں پر مبنی ہیں۔ دونوں ممالک کے درمیان تعلقات کو ستمبر 2016 میں اسٹریٹجک پارٹنرشپ سے ایک جامع اسٹریٹجک پارٹنرشپ میں اپ گریڈ کیا گیا تھا۔ دفاعی شعبے میں یہ تعاون باہمی اسٹریٹجک مفادات، علاقائی استحکام کے لیے مشترکہ وژن اور بین الاقوامی نظام پر مبنی قوانین کو برقرار رکھنے پر مبنی ہے۔ نومبر 2009 میں دونوں ممالک کی طرف سے دفاعی تعاون پر ایک مفاہمت نامے پر دستخط کے بعد، گزشتہ دہائی کے دوران تعلقات میں اضافہ ہوا ہے۔ جون 2022 میں، دونوں وزرائے دفاع نے ’2030 کے لیے ہند– ویتنام دفاعی شراکت داری سے متعلق مشترکہ وژن کے بیان‘ پر بھی دستخط کیے ہیں۔
سمندری شعبے میں، دونوں بحری افواج متواتر آپریشنل تعاملات، منظم متواتر مکالمے اور معلومات کے تبادلے کے طریقہ کار کے ذریعے بڑے پیمانے پر مشغول رہتی ہیں۔ بحریہ سے بحریہ کے اس تعاون میں وسیع پیمانے پر اقدامات شامل ہیں جن کا مقصد صلاحیتوں میں اضافہ کرنا اور صلاحیت سازی کو بڑھانا ہے جن میں پرزوں کی فراہمی، بحری جہازوں کی مرمت، انسٹرکٹرز کی ڈیپوٹیشن اور بحری جہازوں اور وفود کے باقاعدہ خیر سگالی دورے شامل ہیں۔
ہندوستانی بحریہ سے ویتنام کی عوامی بحریہ کو دیسی ساختہ ان سروس میزائل کورویٹ، آئی این ایس کرپان کی منتقلی، اپنے ہم خیال شراکت داروں کی صلاحیت اور طاقت کو بڑھانے میں مدد کرنے کے ہندوستان کے عزم کی عکاسی کرتی ہے۔ آئی این ایس کرپان کی ویتنام کو منتقلی ہندوستان کے ’وسودھیو کٹمبکم‘ اور ’خطے میں سب کے لیے سلامتی اور ترقی‘ کے وژن کی ترجمانی ہے۔ کسی بھی دوست بیرونی ملک کو ہندوستان کی طرف سے مکمل طور پر آپریشنل کورویٹ تحفے میں دینے کا یہ پہلا موقع ہے۔